钦定古今图书集成/方舆汇编/职方典/第1224卷 > 《慈利县志》
## 钦定古今图书集成/方舆汇编/职方典/第1224卷 > 《慈利县志》

银剑　在县二十都，有山高千仞，两壁如切，上挂银剑，约长二丈，链锁玎珰。

烧纸岩　在县北三十里青溪南岸。

果老銕塔　在县西鸳鸯池内。

赤松子峰　在二都南有丹灶遗址，至今有祠，祀张真人。

《碧石碑　》明永乐中，邑内监吴亮自北京载白石碑并赑屃，其色如玉，墨渖即浸入，洗之莫去。

一立县。一立《铁佛寺》。一立“紫霞观，高八尺。” 碑载“自京抵邑一十三年。”

鬼谷子洞　，今石壁有《甲子篆文》。

弦歌洞　，在八都内，隐隐丝竹之声，听之令人忘倦。